**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“)**

**na predmet zákazky: “Nákup impresií v printovom mediálnom priestore“**

**1.** **Identifikácia obstarávateľskej organizácie**

Názov: Slovenská agentúra životného prostredia

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 2021125821

IČ DPH: SK2021125821

URL: [www.sazp.sk](http://www.sazp.sk)

Profil: <https://www.uvo.gov.sk/vyhladavanie-profilov/zakazky/1457>

Zastúpený: RNDr. Richard Müller, PhD., generálny riaditeľ

Bankové spojenie: Štátna pokladnica SR

IBAN: SK37 8180 0000 0070 0038 9214

SK15 8180 0000 0070 0038 9222

BIC (SWIFT): SPSRSKBA

Kontaktná osoba: PhDr. Petra Baričová

Telefón: +421 48/4374201

E-mail: [petra.baricova@sazp.sk](mailto:petra.baricova@sazp.sk)

**2. Predmet zákazky**

**2.1. Názov predmetu zákazky:**

“Nákup impresií v printovom mediálnom priestore“

2.1.1 CPV kód, hlavný slovník, hlavný predmet:

79341000-6 Reklamné služby

**2.2. Opis predmetu zákazky:**

2.2.1. Predmetom zákazky je výber dodávateľa na zabezpečenie nákupu mediálneho priestoru v tlačených (printových médiách) v rámci národného projektu Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku.

Nákup mediálneho priestoru v tlačených (printových) médiách sa viaže na nasledovné médiá:

- Evita

- Hospodárske noviny

- Dobré jedlo

- Emma, Eva

- Plus Jeden deň

- Záhradkár

- Zdravie

- Pravda

**Bližšie informácie sú uvedené v prílohe č. 1 tejto výzvy.**

**2.3 Požadovaný rozsah plnenia:**

Poskytovateľ poskytne plnenie nasledovných služieb pre Objednávateľa:

- nákup mediálneho priestoru vo vybranom tlačenom (printovom) médiu;

- dodanie požadovaného formátu mediálnej kampane vybranému online priestoru na zverejnenie;

- zabezpečenie schválenia spracovaného formátu mediálnej kampane k náhľadu pred zverejnením Objednávateľom;

- monitorovanie zverejnenia formátu mediálnej kampane a ich predkladanie Objednávateľovi v elektronickej (scan / pdf.) a tlačenej verzii.

- objednávateľ si vyhradzuje právo na schválenie spracovania formátu mediálnej kampane

**Predpokladaný časový harmonogram:** Rok 2020 odo dňa nadobudnutia účinnosti zmluvy.

**3.** **Miesto a lehota poskytnutia predmetu zákazky**

**3.1. Miesto dodávania predmetu zákazky:**

* sídlo obstarávateľskej organizácie.

**3.2.** **Lehota poskytnutia predmetu zákazky**

Lehota poskytnutia predmetu zákazky je uvedená v bode 3.3. Trvanie zmluvy alebo lehoty uskutočnenia.

**3.3.** **Trvanie zmluvy alebo lehoty uskutočnenia:**

Zmluva bude uzatvorená na dobu určitú, t.j. do splnenia všetkých záväzkov zmluvných strán.

**3.4. Zdroj finančných prostriedkov**

Predmet zákazky bude financovaný z Operačného programu Kvalita životného prostre- dia: - národný projekt „Zlepšovanie informovanosti a poskytovanie poradenstva v oblasti zlepšovania kvality životného prostredia na Slovenska“.

**3.5** Predpokladaná hodnota zákazky: **69 333,00 Eur bez DPH**

1. **Zmluva**
   1. Typ zmluvy na poskytnutie predmetu zákazky: Rámcová zmluva uzatvorená podľa zákona č. 513/1991 Zb. Obchodný zákonník v znení neskorších predpisov.
   2. Návrh zmluvy Návrh Zmluvy bude doručený úspešnému uchádzačovi.
2. **Príprava ponuky**
   1. **Vyhotovenie ponuky**
      1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Mena a ceny uvádzané v ponuke**
      1. Uchádzač stanoví cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
      2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH.
      3. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
      4. Ak uchádzač nie je platiteľom DPH, uvedie navrhovanú zmluvnú cenu celkom (netto cena). Na skutočnosť, že nie je platiteľom DPH, upozorní v ponuke. V prípade, že uchádzač bude v čase predkladania ponuky neplatiteľom DPH, avšak v nadväznosti na výšku hodnoty zákazky sa ním stane počas plnenia zmluvy, musí do ponuky uviesť takú cenu, ktorá bude konečná i po prípadnom pripočítaní DPH po tom, ako sa stane platiteľom DPH. Je na zvážení uchádzača, ako konečnú cenu vypočíta (po zohľadnení ním predpokladaného obratu a s tým súvisiacej povinnosti na registráciu pre DPH), avšak cena, ktorú uvedie, bude pokladaná za konečnú z pohľadu v budúcnosti započítavanej DPH. Výnimku z nemožnosti zmeniť konečnú cenu bude tvoriť zákonná zmena sadzby DPH, platnej v mieste dodania zdaniteľného plnenia počas plnenia zmluvy – konečná cena sa upraví o takúto zmenu voči sadzbe DPH, platnej a účinnej v čase predkladania ponúk v tomto postupe verejného obstarávania.
      5. V prípade, že uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH a výšky DPH podľa slovenských právnych predpisov (v súčasnosti 20%), aj keď samotnú DPH nebude v súlade s komunitárnym alebo iným právom fakturovať. Ak je verejný obstarávateľ neplatiteľ DPH a je povinný podať samostatné daňové priznanie ku DPH z dôvodu prijatia tovaru alebo služieb z iného členského štátu alebo z tretej krajiny, ku cene bez DPH sa pripočíta výška DPH podľa slovenských právnych predpisov.

**6. Obsah ponuky a podmienky účasti**

6.1 Ponuka predložená uchádzačom musí obsahovať vyhlásenia, potvrdenia, doklady a dokumenty podľa bodov **6.2**, **6.3**, **6.4**, podľa potreby i **6.5**, tejto Výzvy, vo forme uvedenej v tejto Výzve, doplnené tak ako je to stanovené v tomto bode Výzvy. Uchádzač nie je oprávnený meniť znenie vyhlásení, potvrdení, dokladov a dokumentov, ktorých vzory sú súčasťou tejto Výzvy, je však oprávnený a povinný tieto správne a pravdivo vyplniť podľa požiadaviek uvedených v tejto Výzve.

**6.2 Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa osobného** 1.

1. Tejto zákazky sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

2. Spôsob preukázania splnenia podmienok podľa § 32 ods. 1 ZVO:

Ich splnenie uchádzač alebo záujemca preukáže spôsobom podľa § 32 ods. 2, ods. 4, ods. 5, § 152 ods. 1 (zápis do Zoznamu hospodárskych subjektov) alebo § 152 ods. 3 ZVO, okrem dokladov podľa § 32 ods. 2 písm. e) ZVO, ktoré uchádzač alebo záujemca nemusí predkladať, nakoľko verejný obstarávateľ je oprávnený použiť údaje z informačného systému verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii). V prípade podmienky účasti podľa § 32 ods. 2 písm. e) ZVO vyššie uvedené pravidlo platí pre hospodárske subjekty (uchádzačov alebo záujemcov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač alebo záujemca naďalej povinný predložiť doklad preukazujúci splnenie predmetnej podmienky účasti týkajúcej sa osobného postavenia (napríklad výpis z obchodného registra alebo živnostenského registra).

3. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

4.Uchádzač predloží uvedené doklady v originály alebo v úradne osvedčenej kópii.

5. Podrobnosti k podmienkam účasti osobného postavenia a ich preukazovanie sú uvedené v § 32 ZVO.

6. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne.

7. Uchádzač preukáže osobné postavenie za každú inú osobu podľa § 33 ods. 2 zákona o verejnom obstarávaní a podľa § 34 ods. 3 zákona o verejnom obstarávaní a za každého subdodávateľa, ktorého uvedie vo svojej ponuke.

**6.3 Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa technickej a odbornej spôsobilosti:**

Uchádzač musí spĺňať podmienky účasti týkajúce sa technickej spôsobilosti podľa ustanovenia § 34 ods. 1 písm. a) Zákona o VO. : uchádzač predloží zoznam dodávok poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa ZVO.

**Splnenie vyššie uvedeného uchádzač preukáže predložením:**

Uchádzač predloží uvedený doklad/uvedené doklady v origináli alebo v úradne osvedčenej kópii.

* zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov;
* Požaduje sa, aby uchádzač v rámci tohto zoznamu preukázal, že poskytoval služby **súvisiace s nákupom impresií v printovom mediálnom priestore.**
* Obstarávateľská organizácia požaduje, aby dosiahnutý objem poskytovaných služieb v predmete zákazky v celkovom súhrne **bol minimálne vo výške 69 000,- EUR bez DPH** (slovom: šesťdesiatdeväťtisíc eur bez DPH) spolu za predchádzajúce tri roky ku dňu zverejnenia verejného obstarávania na webovom sídle:

https://www.partnerskadohoda.gov.sk/zverejnovanie-zakaziek-nad-30-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/

* K prepočtu cudzej meny na Euro sa použije kurz Európskej centrálnej banky platný ku dňu vyhlásenia verejného obstarávania

https://www.partnerskadohoda.gov.sk/zverejnovanie-zakaziek-nad-30-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/

**6.4 Vlastný návrh ceny** plnenia Predmetu zákazky špecifikovaného v tejto Výzve a súčasne v súlade s informáciami uvedenými v Prílohe č. 1 tejto Výzvy.

**6.5** Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa ***§ 40 ods. 6 písm. a) až h)*** a ***ods. 7 ZVO***; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

1. **Podmienky predkladania cenovej ponuky** 
   1. **Náklady na ponuku**

Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok obstarávania. Ponuky doručené na adresu obstarávateľskej organizácie a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie obstarávania.

* 1. **Uchádzač oprávnený predložiť ponuku**

Ponuku môže predložiť fyzická osoba alebo právnická osoba, ktorá na trhu poskytuje požadovanú službu. Ak ponuku predloží fyzická osoba alebo právnická osoba alebo skupina takýchto osôb, ktorá nespĺňa túto podmienku, nebude možné takúto ponuku zaradiť do vyhodnotenia. Uchádzač môže predložiť iba jednu ponuku.

Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom. Ak ponuku predloží takáto právnická osoba, nebude možné jej ponuku zaradiť do vyhodnotenia.

**8.Spôsob a lehota na predkladanie ponúk**

**8.1** Lehotu na predkladanie ponúk obstarávateľská organizácia stanovila **do 06.03.2020 do 13,00 hod. miestneho času.**

8.2 Ponuky záujemcov je potrebné doručiť v lehote na predkladanie ponúk na adresu sídla obstarávateľskej organizácie: **Slovenská agentúra životného prostredia, Tajovského 28, 975 90 Banská Bystrica.**

8.3 V prípade osobného doručenia, záujemcovia doručia ponuku v lehote na predkladanie ponúk do podateľne na adresu sídla obstarávateľskej organizácie: Slovenská agentúra životného prostredia, Tajovského 28, 975 90 Banská Bystrica.

8.4 Ponuka záujemcu predložená po uplynutí lehoty na predkladanie ponúk sa vráti záujemcovi neotvorená.

8.5 Uchádzač môže svoju cenovú ponuku vziať späť, odvolať alebo zmeniť len do lehoty na predkladanie ponúk.

8.6 Ponuka bude predložená v listinnej podobe (doručená osobne /poštou/kuriérom) bude v uzavretom nepriehľadnom obale/obálke s uvedením adresáta (osoby zodpovednej za verejné obstarávanie), obchodného mena a sídla alebo miesta podnikania uchádzača.

8.7 Označenie obálky ponuky **: *Ponuka: - “Nákup impresií v printovom mediálnom priestore“- Neotvárať***

**8.8 Lehota viazanosti cenovej ponuky**

8.8.1 Lehotu viazanosti ponúk obstarávateľská organizácia stanovila do 31.05.2020.

8.8.2 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Hodnotenie ponúk a oznámenie výsledkov**

**9.1 Kritéria na hodnotenie ponúk:**

Najnižšia predpokladaná cena za celý predmet zákazky v € s DPH v zmysle Prílohy č. 1 - Návrh na plnenie kritéria k tejto Výzve.

Vyhodnotenie ponúk uchádzačov je neverejné.

**9.2 Oznámenie výsledkov**

Každému uchádzačovi bude doručené písomné alebo elektronické oznámenie o výsledku posúdenia ním predloženej ponuky.

**9.3** Obstarávateľská organizácia si vyhradzuje právo neprijať ani jednu z predložených ponúk.

V Banskej Bystrici dňa 27.02.2020

**Prílohy:**

Príloha č. 1 - Návrh na plnenie kritéria

.............................................................................

RNDr. Richard Müller, PhD., generálny riaditeľ

Slovenská agentúra životného prostredia